section_heading: Mladost
paragraph_text: Thiriart je rođen u liberalno orijentiranoj obitelji koja je potjecala iz belgijskog grada Lièga. U mladosti je bio pripadnik Ujedinjene mlade straže socijalista (franc. Jeune Garde Socialiste Unifiée) i Socijalističkog antifašističkog saveza (franc. Socialiste Anti-Fasciste Union). Kraće vrijeme surađivao je s profesorom Heinrichom Kessemeierom, predsjednikom filozofskog društva Fichte Bund, kojeg je organizirao nacionalboljševistički pokret. Potom je suređivao s nekim ekstremno lijevim elementima koji su podržavali ujedinjenje Belgije s nacionalsocijalističkim Trećim Reichom. Postao je pripadnik društva Prijatelji Velikog Njemačkog Reicha (franc. Amis du Grand Reich Allemand). Zbog toga je 1943. bio osuđen na smrt od strane belgijskih pripadnika pokreta otpora bliskih anglo-američkim saveznicima. Tada je britanski radio naveo njegovo ime na popisu zabrane koji je objavljen pokretu otpora s uputama. Nakon okončanja Drugog svjetskog rata osuđen je na temelju belgijskog kaznenog zakona, pa je određeno vrijeme proveo u zatvoru. Nakon oslobođenja sudac mu je zabranio djelatni rad.Claudio Mutti: The struggle of Jean Thiriart. Eurasia, 23. veljače 2012. Preuzeto 9. siječnja 2014. (na engleskom)